ĮSAKYMAS

**DĖL ŠILALĖS RAJONO SAVIVALDYBĖS SVEIKATOS APSAUGOS PROGRAMOS**

02 TIKSLO (SVEIKATOS PRIEŽIŪROS PASLAUGŲ PRIEINAMUMO GERINIMO IR TEIKIAMŲ SVEIKATOS PRIEŽIŪROS PASLAUGŲ MODERNIZAVIMO RĖMIMO PROGRAMOS ĮGYVENDINIMO) PROJEKTŲ ATRANKOS

2024 m. rugsėjo 4 d. Nr. DĮV-529

Šilalė

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, įgyvendindamas Šilalės rajono sveikatos apsaugos programos 2 tikslo (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) įgyvendinimo tvarkos aprašo, patvirtinto Šilalės rajono savivaldybės tarybos 2021 m. balandžio 29 d. sprendimu Nr. T1-130 „Dėl Šilalės rajono sveikatos apsaugos programos 2 tikslo (sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) įgyvendinimo tvarkos aprašo patvirtinimo“, 7.1. papunktį:

1. T v i r t i n u pridedamus Šilalės rajono sveikatos apsaugos programos 02 tikslo (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) 01 uždavinio (Atnaujinti sveikatos priežiūros įstaigų infrastruktūrą, diegti šiuolaikines medicinos ir laboratorines technologijas) (toliau – Programa):

* 1. kvietimą teikti paraiškas (1 priedas);
	2. paraiškos formą (2 priedas);
	3. lėšų naudojimo sutartį (3 priedas).

2. S k i r i u Inetą Butvidienę, Šilalės savivaldybės administracijos sveikatos reikalų koordinatorę (vyriausiąją specialistę), Programos projektų atrankos organizatore.

3. P r i p a ž į s t u netekusiu galios Šilalės rajono savivaldybės administracijos direktoriaus 2024 m. balandžio 25 d. įsakymą Nr. DĮV-233 ,,Dėl Šilalės rajono savivaldybės sveikatos apsaugos programos 02 tikslo (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimo) projektų atrankos“.

4. P a v e d u paskelbti šį įsakymą Šilalės rajono savivaldybės interneto svetainėje
[www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo dienos.

|  |  |  |
| --- | --- | --- |
| Administracijos direktorius |  | Andrius Jančauskas |